b"\n_START_ARTICLE_\nSixten Jernberg\n_START_SECTION_\nBiografia\n_START_PARAGRAPH_\nVa n\xc3\xa9ixer el 6 de febrer de 1929 a la poblaci\xc3\xb3 de Malung-S\xc3\xa4len, situada al comtat de Dalarna._NEWLINE_Mor\xc3\xad el 14 de juliol del 2012 a la poblaci\xc3\xb3 de Mora, situada al comtat de Dalarna.\n_START_SECTION_\nCarrera esportiva\n_START_PARAGRAPH_\nEspecialista en esqu\xc3\xad de fons, debut\xc3\xa0 en competici\xc3\xb3 internacional en el Campionat del M\xc3\xb3n d'esqu\xc3\xad de fons l'any 1954 a Falun, prop de la seva poblaci\xc3\xb3 natal, aconseguint la medalla de bronze en la prova de relleus de 4x10 quil\xc3\xb2metres. Posteriorment en aquesta competici\xc3\xb3 aconsegu\xc3\xad la medalla de bronze l'any 1958 a Lahti en la prova de 30 quil\xc3\xb2metres aix\xc3\xad com la medalla d'or en les proves de 50 quil\xc3\xb2metres i en els relleus 4x10 km. En el mundial de 1962 disputat a Zakopane (Pol\xc3\xb2nia) aconsegu\xc3\xad revalidar les seves medalles d'or aconseguides anteriorment._NEWLINE_En els Jocs Ol\xc3\xadmpics d'hivern tingu\xc3\xa9 una carrera molt llarga, debutant en els Jocs Ol\xc3\xadmpics d'hivern de 1956 disputats a Cortina d'Ampezzo (It\xc3\xa0lia), on aconsegu\xc3\xad la medalla d'or en la prova de 50 km, la medalla de plata en les proves de 15 km i 30 km i la medalla de bronze en la prova de relleus 4x10 km. _NEWLINE_En els Jocs Ol\xc3\xadmpics d'hivern de 1960 celebrats a Squaw Valley (Estats Units) aconsegu\xc3\xad guanyar la medalla d'or en la prova de 30 km i la medalla de plata en els 15 km, a m\xc3\xa9s de finalitzar quart en la prova de relleus 4x10 km i cinqu\xc3\xa8 en la prova de 50 km. _NEWLINE_En els Jocs Ol\xc3\xadmpics d'hivern de 1964 celebrats a Innsbruck (Iugosl\xc3\xa0via) aconsegu\xc3\xad guanyar la medalla d'or en la prova de 50 km i relleus 4x10 km aix\xc3\xad com la medalla de bronze en la prova de 15 km."